CELEX: 62009FN0081
Language: el
Date: 2009-09-28 00:00:00
Title: Υπόθεση F-81/09: Προσφυγή της 28ης Σεπτεμβρίου 2009 — Luigi Marcuccio κατά Επιτροπής

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/44
            
         Προσφυγή της 28ης Σεπτεμβρίου 2009 — Luigi Marcuccio κατά Επιτροπής
   (Υπόθεση F-81/09)
   2009/C 312/72
   Γλώσσα διαδικασίας: η ιταλική
   
      Διάδικοι
   
   
      Προσφεύγων: Luigi Marcuccio (Tricase, Ιταλία) (εκπρόσωπος: G. Cipresa, δικηγόρος)
   
      Καθής: Επιτροπή των Ευρωπαϊκών Κοινοτήτων
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής με την οποία απορρίφθηκε μερικώς αίτημα του προσφεύγοντος για την ακύρωση της αποφάσεως της Επιτροπής σχετικά με τον υπολογισμό των τόκων υπερημερίας επί του χορηγηθέντος σε αυτόν επιδόματος αναπηρίας για το διάστημα μεταξύ Ιουνίου 2005 και Απριλίου 2008.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την ανεξαρτήτως του τύπου τον οποίο περιεβλήθη απόφαση με την οποία απέρριψε μερικώς η καθής την από 8 Σεπτεμβρίου 2008 αίτηση του προσφεύγοντος για την ακύρωση της ανεξαρτήτως του τύπου τον οποίο περιεβλήθη αποφάσεως βάσει της οποίας η Επιτροπή υπολόγισε και κατέβαλε στον προσφεύγοντα τους οφειλόμενους τόκους υπερημερίας επί κάθε δόσης του χορηγηθέντος σε αυτόν μηνιαίου επιδόματος αναπηρίας για την περίοδο μεταξύ Ιουνίου 2005 και Απριλίου 2008, καθόσον οι εν λόγω τόκοι του καταβλήθηκαν μόνο άπαξ, ήτοι στις 29 Μαΐου 2008, με ημερομηνία τοκοφορίας την 28η Μαΐου 2008, αντί να του καταβληθούν στο τέλος κάθε μήνα της οικείας περιόδου, σε ποσό μικρότερο από εκείνο που θα είχε υπολογισθεί και καταβληθεί σε αυτόν αν είχαν εφαρμοσθεί τα κριτήρια της από 8 Σεπτεμβρίου αιτήσεώς του, ήτοι αν: α) η 29η Μαΐου 2008 είχε θεωρηθεί ως καταληκτική ημερομηνία (dies ad quem)· β) η πρώτη ημέρα του μήνα ο οποίος έπεται εκείνου κατά τον οποίο κάθε καταβλητέα στον προσφεύγοντα δόση του επίμαχου μηνιαίου επιδόματος είχε παρακρατηθεί ως ημερομηνία ενάρξεως της προθεσμίας (dies a quo)· γ) το ποσοστό του εφαρμοζόμενου τόκου ήταν 10 % ετησίως με ετήσια κεφαλαιοποίηση·
            
         
               —
            
            
               να ακυρώσει το από 16 Δεκεμβρίου 2008 υπηρεσιακό σημείωμα κατά το μέρος που επάγεται δυσμενείς συνέπειες για τον προσφεύγοντα, ήτοι κατά το μέρος που η Επιτροπή απέρριψε μερικώς την από 8 Σεπτεμβρίου 2008 αίτησή του και υπολόγισε και κατέβαλε τους τόκους σε ποσό μικρότερο εκείνου που θα έπρεπε να υπολογίσει και να του καταβάλει αν είχαν εφαρμοσθεί τα περιλαμβανόμενα στην από 8 Σεπτεμβρίου 2008 αίτηση κριτήρια·
            
         
               —
            
            
               να υποχρεώσει την καθής να του καταβάλει τη διαφορά μεταξύ του ποσού των υπολογιζομένων κατ’ εφαρμογή των περιεχομένων στην από 8 Σεπτεμβρίου 2008 αίτηση τόκων και του ποσού των πράγματι καταβληθέντων τόκων, καθόσον παρίσταται αναγκαίο, μη εφαρμόζοντας στην παρούσα διαφορά, δυνάμει του άρθρου 241 (πρώην 184) ΕΚ τα τμήματα εκείνα του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, ως προς τα κριτήρια ορισμού του ύψους του εφαρμοστέου επιτοκίου επί οφειλής της Επιτροπής έναντι προσώπου ως προς τον οποίο εφαρμόζεται ο κανονισμός, όπως επίσης και ως προς το ζήτημα της κεφαλαιοποιήσεως των τόκων·
            
         
               —
            
            
               να υποχρεώσει την καθής να καταβάλει στον προσφεύγοντα τόκους ύψους 10 % ετησίως και με ετήσια κεφαλαιοποίηση, από τις 29 Μαΐου 2008 και μέχρις πλήρους καταβολής, τη διαφορά μεταξύ των τόκων, επιπλέον ενός ευρώ, καθόσον παρίσταται αναγκαίο, μη εφαρμόζοντας στην παρούσα διαφορά, δυνάμει του άρθρου 241 (πρώην 184) ΕΚ, τα τμήματα του δημοσιονομικού κανονισμού ως προς τα κριτήρια ορισμού του ύψους του εφαρμοστέου επιτοκίου επί οφειλής της Επιτροπής έναντι προσώπου ως προς τον οποίο εφαρμόζεται ο κανονισμός, όπως επίσης και ως προς το ζήτημα της κεφαλαιοποιήσεως των τόκων·
            
         
               —
            
            
               να καταδικάσει την Επιτροπή στα δικαστικά έξοδα της παρούσας προσφυγής·
            
         
               —
            
            
               καθόσον τούτο παραστεί αναγκαίο, να ακυρώσει την ανεξαρτήτως του τύπου τον οποίο περιεβλήθη απόφαση με την οποία απορρίφθηκε η διοικητική ένσταση της 18ης Φεβρουαρίου 2009 και το υπηρεσιακό σημείωμα της 29ης Μαΐου 2009.